100 Sena ta' Ħidma mill-M.U.S.E.U.M. Sezzjoni Femminili Senglea tiegħu Dun Ġorġ Preca: Ħajja — Xhieda — Dokumenti, Volum 1 (1980), il-M.U.S.E.U.M. tal- Bniet fl-Isla ġie mwaqqaf nhar is-7 ta' Awwissu 1914. Kienet is-Soċja Marija Vella li fetħitu u saret l-ewwel Superjura tiegħu. Sies l-informazzjoni li ta l-istoriku Patri Dan il-Qasam Nru. 9, kien f'numru 88, Triq il-Kurċifiss. Hemm, Marija Vella u l-aħwa Peria u Sunta Attard kienu jaħdmu bla serħan għat- tixrid tat-tagħlim tal-Katekiżmu lit-tfal bniet tal-Isla fejn, dak iż-żmien, it-tfal kienu jgħoddu bil-mijiet u kellhom għatx kbir għat-tagħlim. Aktar tard, ingħaqdu mas-Soċjetà l-aħwa Marija u Ġuża Caruana u Ċetta Azzopardi. F'dik il-ħabta, il-Knisja f'Malta kienet qed taraha diffiċli li t-tagħlim ikun f'idejn il-lajċi. Għalhekk, b'ordni tal-Arċisqof Caruana, kienet qed issir inkjesta lill-M.U.S.E.U.M. dwar it-tagħlim mgħallem fl-Oqsma. Fit-2 ta' Mejju 1916 tela' jagħti x-xhieda tiegħu il-Kan. Dun Salv Galea u fid-dikjarazzjoni tiegħu huwa ta ġudizzju pożittiv dwar il-Qasam tal-bniet fl-Isla. Hu qal: 'Qed isir il-ġid bit-tagħlim tal-katekiżmu u bil-frekwenza tas- sagramenti. Dawn l-appostli nisa, b'mod ġenerali, jedifikaw b'imġibithom'. Kollox kien sejjer ħarir sakemm it-Tieni Gwerra Dinjija ma ħallietx ħerba kbira fuq l-Isla. Il- Qasam, li issa kien fi Triq San Ġużepp, iġġarraf u s-Soċi aħwa Marija u Ġuża Crauana, marru refuġjati s-Siġġiewi. Dan kien wkoll providenzjali għaliex bis-saħħa t'hekk, Marija Caruana fetħet il-Qasam tas-Siġġiewi. Imma l-aħwa Peria u Sunta Attard flimkien ma' Ċetta Azzopardi baqgħu l-Isla u, għalkemm fi żminijiet koroh, baqgħu jaħdmu għat-tixrid tat-tagħlim. Wara li l-maltemp beda jikkalma, is-Soċjetà akkwistat dar f'numru 62, Triq Sant' Anġlu. Hawn reġa' beda t-tagħlim regolari bi preparazzjoni għall-Ewwel Tqarbina u l-Griżma tal-Isqof. Is- Soċi jirrakkontaw li l-Arċipriet Manuel Brincat ġieli għen lit-tfal li kienu jiġu l-M.U.S.E.U.M. u li kienu għaddejjin minn żmien diffiċli minħabba l-ħerba tal-gwerra. Huwa kien igassmilhom xi ħwejjeġ u xi oġġetti oħra bżonjużi. Il-M.U.S.E.U.M. kien għat-tfal bejta ta' mħabba. Meta minn Triq Sant'Anġlu, il-M.U.S.E.U.M. mar f'numru 234, Triq iż-Żewg Mini, it-tfal kellhom hemm it-tieni dar tagħhom. Kienu ta' kuljum (tal-M'U:SIEU:M Sezzjoni jFemminili) ibniet fgħaddejjinifil itiiq Ukiajja te dia Ki iljan € jiġu bi ħġarhom għat-tagħlim, milqugħin mis- Soċi li issa kienu reġgħu nġabru wara l-gwerra. Il-vokazzjonijiet żdiedu u ngħaqdu mas-Soċjetà Marija Muscat, Beatrice Berrv u aktar tard, Marian Agius. Il-Fundatur, San Ġorġ Preca, għamel żjara fl- Isla meta Wenzu Attard ġabu bil-karozza tiegħu biex jagħmel laqgħa fi Pjazza 4 ta' Settembru. Il-ħajja kienet aktar sempliċi; it-tfal kienu jifirħu b'kollox. Fit-tlitt ijiem tal-Karnival, is-Soċi kienu jlaqqgħu lit-tfal il-M.U.S.E.U.M. u joffrulhom divertiment sempliċi li żgur għadhom jiftakruh. Sunta u l-aħwa Peria kienu jaħdmu r-rigali b'idejhom u l-għaxqa tagħhom kienet li jaraw it-tfal ħerġin ferħanin mill-Qasam. Xi ngħidu mbagħad għall-festa tal-Preċett u ta' Corpus Christi. L-Ewkaristija kienet il-qofol ta' dawn il-festi u t-tfal kienu jikkonċentraw biss f'Dak li se jirċievu. Numru kbir ta' tfal kienu jieħdu sehem fil-purċissjoni, anke f'dik tal-Qalb PA Sezzjoniftemminili: Imat-tfallbnietfqedjjieħdufsehem) fil-purċissjoni(tal Qalbita (Ġesu ffis-senat1980 ta' Ġesu li kienet bdiet issir mill-Knisja ta' San Filippu, jġorru f'idejhom simboli Ewkaristiċi u jimxu bl-akbar devozzjoni. Biż-żmien, is-Soċi bdew jonqsu u beda jinħass il-bżonn li jiġu Soċi minn barra l-Isla biex jgħinu fil-Qasam tal-Isla. Fl-1985, is-Soċja Marv Ann Briffa, mill-Ħamrun, ġiet mibgħuta mis- Superjura Ġenerali biex tieħu ħsieb it-tmexxija tal-Qasam minħabba li s-Superjura Marija Caruana kienet talbet li ma tkomplix tmexxi minħabba l-età. Marija kienet ilha tmexxi lil dan il-Qasam bħala Superjura sa mill-1949. Iż-żminijiet jitbiddlu. Il-familji bdew joħorġu mill- Isla u t-tfal bdew jonqsu. Imma l-M.U.S.E.U.M. xorta għadu l-bejta li tilqa' lit-tfal. Meta Mons. Arċisqof Pawl Cremona OP żar il-Qasam fis-7 ta' Novembru 2013, bħala parti minn Viżta Pastorali li kien qed jagħmel fl-Isla, huwa ħeġġeġ lit-tfal biex jibqgħu jattendu għat-tagħlim fil- M.U.S.E.U.M. għax ix-xewqa tal-Fundatur, San Ġorġ Preca, hija li Ġesti jkun magħruf u maħbub. IMons WArċisqofgPawl) QR IB a qa fil-Qasamfnharġis:7gtaġNovembrut2013) esfiammdi mika i